Jabarkan Sejarah dari Pandemik selesema 1918 dalam bahasa melayu

Di Amerika Syarikat, penyakit ini mula disyaki di Haskell County, Kansas, pada Januari 1918. Pada 4 Mac 1918, tukang masak Albert Gitchell jatuh sakit di Fort Riley, Kansas, kemudian disahkan kerana penyakit ini. Menjelang tengah hari 11 Mac 1918, lebih 100 askar telah dimasukkan ke hospital.

Jangkitan ini mula diketahui ramai apabila adanya laporan kes bawaan Sepanyol ke Perancis pada November 1918 semasaberlakunya Perang Dunia Pertama yang meletus serata Eropah. Catatan perkembangan berita ini kurang ditekankan lagi-lagi atas dasar keselamatan negara, namun status Sepanyol sebagai negara yang berkecuali dalam perang ini menyebabkan akhbar-akhbar sana bebas melaporkan kesan penyakit secara langsung. Keadaan Raja Alfonso XIII yang sangat gering pada ketika itu merumitkan keadaan sehingga ada yang salah anggap Sepanyol sebagai punca wabak dan kawasan paling terjejas serta mengaitkan wabak ini dengan negara tersebut - di bawah nama Spanish flu ("influenza Sepanyol") Meskipun begini, influenza ini tidak dapat dikenalpasti asal-usulnya oleh para pakar epidemiologi.